《九里路》
宋代·方一夔

去年九里路，乌攫人肠挂枯树。今年九里溪，沙头白骨高复低。

人生变灭如泥土，死后犹传姜万户。翠眉粉颊谁家儿，夜赴军前效首虏。

将军多爱恩意疏，分将吴口充包苴。慇勤道与送行使，前日朝官多有书。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。